Danny Thomas

Danny Thomas (født Amos Muzyad Yakhoob Kairouz; 6. januar 1912, død 6. februar 1991) var en amerikansk nattklubbkomiker, fjernsyns- og filmskuespiller og produsent av fjernsyn og film, hvis karriere spenner over fem ti-år. Thomas var best kjent for deltagelse i fjernsynsserien Make Room for Daddy (også kjent som The Danny Thomas Show).  Han var også grunnlegger av St. Jude Children's Research Hospital. Han var far til Marlo Thomas, Terre Thomas og Tony Thomas.


== Tidlig liv ==
Som en av ti barn ble Danny Thomas født 6. januar 1912, i Deerfield, Michigan. Hans foreldre var Margaret Taouk og Charles Yakhoob Kairouz, og de var Maronite katolske immigranter fra Libanon.  Thomas vokste opp i Toledo, Ohio, gikk på St. Francis de Sales Church (Romersk katolsk), Woodward High School og tilslutt University of Toledo.  Thomas ble konfirmert i en romersk katolsk kirke av biskopen av Toledo, Samuel Stritch som ble en livslang åndelig veileder for Thomas, og rådet ham til å legge St. Jude Hospital til Memphis. Han giftet seg med Rose Marie Cassaniti i 1936, en uke etter han fylte 24 år.
I 1932 begynte Thomas opptreden i radio i Detroit i WMBC med programmet The Happy Hour Club. Han opptrådte først under sitt anglikaniserte navn "Amos Jacobs Kairouz." Etter at han flyttet til Chicago i 1940, ønsket ikke Thomas at hans venner og familie skulle få vite at han vendte tilbake til sin tidligere jobb hvor lønnen var bedre, så han kom opp med pseudonymet  "Danny Thomas" (etter sine to brødre ).


== Karriere før fjernsynet ==


=== Radio ===
Thomas nådde sitt store publikum gjennom riksdekkende radio på 1940-tallet da han spilte svigerbroren, Amos i The Bickersons, som begynte som sketsjer i et musikkshow, Drene Time, iscenesatt i fellesskap av Don Ameche og Frances Langford. Thomas portretterte seg selv som forvirret Lothario i dette showet. Hans andre riksdekkende radioarbeide omfattet et stunt som postmannen Jerry Dingle.
Thomas hadde også sitt eget radioprogram; The Danny Thomas Show. Det var et 30-minutters ukentlig varieté-show på ABC i 1942-43 og på CBS i 1947-48.


=== Filmer ===
Thomas opptrådte i filmen The Jazz Singer mot den populære sangeren Peggy Lee, i en nyinnspilling fra 1952 av den originale filmen fra 1927, og han spilte tekstforfatteren Gus Kahn mot Doris Day i filmen I'll See You in My Dreams fra 1951.


== Karriere i fjernsyn ==


=== Make Room For Daddy (The Danny Thomas Show) ===
Thomas kunne glede seg over en lang og suksessfull opptreden over 13 år (1953–1965) med Make Room For Daddy, senere kjent som The Danny Thomas Show. Jean Hagen og Sherry Jackson var hans første familie i showet. Den som spilte rollen som Hagen døde i 1956 og ble erstattet av Marjorie Lord. 
Den 1. januar 1959 opptrådte Thomas med Make Room For Daddy med barnestjernene Angela Cartwright og Rusty Hamer i en episode av NBCs The Ford Show med Tennessee Ernie Ford.

Dette showet ble  produsert i Desilu Studios hvor Lucille Ball opptrådte sammen med Desi Arnaz Sr. i I Love Lucy, og flere andre som "guest stars" som senere hadde sine egne show, inklusive Andy Griffith (The Andy Griffith Show, Mayberry RFD), Joey Bishop og Bill Bixby (My Favorite Martian og andre). Thomas oppnådde også stor suksess i London Palladium hvor mange store amerikanske stjerner opptrådte i de senere år.
Angela Cartwright (som snakket om sine av-og-på, og sitt camera-forhold med sin TV-show-stefar Danny Thomas i det banebrytende  ABC-TV show, Make Room for Daddy) hadde sagt: "Jeg syns Danny var morsom og han fikk meg alltid til å le. Han var høylytt og omgjengelig, ikke som min virkelig far som er mye mer reservert. Så det var morsomt å kunne komme med frekke kommentarer og komme unna med det. Jeg ville aldri ha snakket slik til mine virkelige foreldre, men i fantasiverdenen til Williams-familien gikk det an." Cartwright fortalte også at da showet med Thomas gikk mot slutten, fikk hun spørsmål om å prøve en rolle for The Sound of Music: "Jeg dro på et intervju for rollen som Birigitta. Jeg filmet fortsatt for The Danny Thomas Show, men jeg visste at serien nærmet seg slutten. Etter flere auditions ble jeg den første castede av von Trapp. Jeg spurte Danny Thomas om han kunne avslutte min kontrakt slik at jeg kunne bli med i filmen, og han var veldig elskverdig og lot meg slippe det siste showet for sesongen. Han hadde ikke trengt å gjøre det, og jeg er veldig takknemlig for at han gjorde det."


=== Produsent ===
Thomas ble en vellykket TV-produsent (med Sheldon Leonard og Aaron Spelling blant sine partnere) i The Dick Van Dyke Show, The Andy Griffith Show og The Mod Squad. Thomas produserte også tre serier for Walter Brennan: The Real McCoys, The Tycoon og The Guns of Will Sonnett i ABC på1950- og 1960-tallet. Thomas opptådte ofte som cameo, spilte seg selv i de showene han produserte, inklusive sin portrettering av den smokingkledde Kolak fra planeten Twilo, i Dick Van Dyke Show, en science-fiction fantasi "It May Look Like a Walnut".

Thomas var ansvarlig for Mary Tyler Moores første store gjennombrudd som skuespiller i 1961, da Carl Reiner castet henne i The Dick Van Dyke Show etter at Thomas personlig hadde anbefalt henne. Han husket henne som "piken med tre navn" som han tidligere hadde avslått, men nå oppdaget han henne på nytt, etter å ha lett gjennom mange bilder og beskrivelser av kandidater til roller.


=== Tilbake til fjernsyn ===
Tidlig på 1970-tallet ble Thomas gjenforent med de fleste av sine andre Daddy-show deltakere (Marjorie Lord, Rusty Hamer og Angela Cartwright) for en kortvarig oppdatering av dette showet: Make Room for Granddaddy. Det dreide seg om Danny og Kathy Williams og deres omtanke for sitt barnebarn, sønn av datteren Terry som var alene mens hennes mann var stasjonert i det militæret i Japan. Dette showet gikk bare en sesong.
Midt på 1970-tallet ble Thomas' sønn, Tony en kjent TV-produsent. Tony gikk sammen med Paul Junger Witt "Witt/Thomas Productions" i 1975 og ble ansvarlig for sin fars neste tre (og siste) programmer. Thomas returnerte til TV-serie i NBCs sitcom, The Practice, fra januar 1976 til januar 1977 og deretter I'm a Big Girl Now, som ble sendt på ABC fra 1980 til 1981.
Den siste serien hvor Thomas hadde hovedrollen, var One Big Family som ble sendt riksdekkende i sesongen 1986–1987. Situasjonskomedien var konsentrert om en delvis pensjonert komiker, hvis barnebarn ble satt bort og adoptert etter at barnets foreldre døde i en bilulykke.


=== Reklameprogrammer ===
Thomas, i likhet med mange prominente TV-skuespillere, deltok i programmer sponset av produsenter av forbruksvarer, spesielt "Maxwell House" hvis pulverkaffe han reklamerte for og Philips Norelco's "Dial-A-Brew"s kaffetrakter. En av hans andre sponsorprosjekter var et budskap om å støtte St. Jude Children's Research Hospital.


=== St. Jude Children's Research Hospital ===
Som en "sulteforet skuespiller" hadde Thomas lovet seg selv: Hvis han fikk suksess skulle han åpne en helligdom, dedikert St. Jude Thaddeus, de håpløses beskyttende engel. Thomas glemte aldri sitt løfte til St. Jude, og etter at han ble vellykket tidlig på 1950-tallet, reiste han og hans kone landet rundt for å skaffe penger til prosjektet og virkeliggjøre drømmen: St. Jude Children’s Research Hospital.  Han mente fullt og fast på at “ingen barn skulle dø i starten av livet.” Dr. Lemuel Diggs og nære venn Anthony Abraham og en bilforhandler i Miami Florida, grunnla Thomas St. Jude Children's Research Hospital i Memphis, Tennessee, i 1962. Siden starten har St. Jude behandlet barn fra alle 50 stater og rundt om i verden, utrettelig i sitt arbeide: å finne midler til kurer og å redde barn. Nobelprisvinneren Dr. Peter C. Doherty fra St. Jude immunologiske avdeling fikk sammen med Dr. Rolf M. Sinkernagel Nobelprisen i fysiologi eller medisin i 1996 for sin oppdagelse av hvordan immunsystemet arbeider for å drepe virusinfiserte celler.


== Personlig liv ==
Danny Thomas var en fremadstrebende ung komiker da han møtte Rose Marie Mantell (født Rose Marie Cassaniti), med en sangkarriere og sitt eget radioshow i Detroit, Michigan. De ble gift 15. januar 1936, og fikk tre barn, Margaret Julia ("Marlo"), Theresa ("Terre") og Charles Anthony ("Tony") Thomas.. Barna til Thomas fulgte ham i underholdningsbransjen i ulike stillinger: datteren Marlo ble skuespillerinne, sønnen Tony TV-produsent og datteren Terre Thomas en anerkjent tekstforfatter. Danny var svigersønn til Marie "Mary" Cassaniti (1896–1972), trommeslager og perkusjonist for "Marie's Merry Music Makers".Thomas ble tatt opp i Frimurerlosjen "Gothic Lodge" 15. mars 1984. I løpet av mai 1985 filmet Thomas også seremoniene i Frimurerlosjen med filmen When the Band Stops Playing.
Som trofast medlem av Maronite Catholic, ble Thomas utnevnt til "Knight Commander" av Ridderordenen av den hellige grav i Jerusalem av Pave Paul VI som anerkjennelse for sine tjenester til Kirken og samfunnet. Han var medlem av "Good Shepherd Parish" og Catholic Motion Picture Guild i Beverly Hills i California. I 1983 presenterte President Ronald Reagan Thomas med Kongressens gullmedalje for sitt arbeide med St. Jude Children's Research Hospital. Thomas var en av de opprinnelige eiere av
Miami Dolphins sammen med Joe Robbie, men han solgte sin andel like etterpå. Han var en svoren golfspiller, kunne notere seg ti golfhandicap, og konkurrerte mot Sam Snead i en velferdsturnering. To PGA Tour, menns golfturneringer fikk hans navn; Danny Thomas-Diplomat Classic i Florida i 1969 og under Danny Thomas Memphis Classic fra 1970 til 1984. Han var også det første ikke-jødiske medem av Hillcrest Country Club i Los Angeles.
I 1990 ble Danny Thomas opptatt i Television Hall of Fame.


== Død ==
Thomas døde 8. februar 1991 av hjertefeil 79 år gammel i Los Angeles, California. To dager tidligere hadde han feiret St. Jude Hospitals 29-årsjubileum og laget en kommersiell film som ble sendt etter hans død. Han ble gravlagt i et mausoleum på området til St. Jude Children's Research Hospital . Cassaniti, hans ektefelle gjennom 55 år ble gravlagt samme sted i juli år 2000.


== Referanser ==


== Eksterne lenker ==
(en) Danny Thomas på Internet Movie Database 
(sv) Danny Thomas i Svensk Filmdatabas 
(en) Danny Thomas på AllMovie 
(en) Danny Thomas hos The Movie Database